**POISTE-SOLISTIDE VÕISTULAULMISE JUHEND 2021**

Eesmärgiga edendada ja propageerida poiste laulu korraldab Eesti Meestelaulu Selts 2021. aasta kevadel XII üle-eestilise poiste-solistide võistulaulmise. Võistulaulmine toimub **järgmistes vanusegruppides:**

kuni 5 - aastased poisid (k.a)

 6 - 7 - aastased eelkooliealised poisid (k.a.)

 7 - 9 -aastased kooliealised poisid (k.a.)

10 - 11 - aastased poisid (k.a.)

12 - aastased ja vanemad poisid kuni häälemurdeni

kuni 16 - aastased häälemurde läbiteinud noormehed

17 – 20 - aastased noormehed

Vanusegruppi kuuluvuse määrab **esineja vanus seisuga 02. mai 2021**

Eelvoorus ja vahevoorus on nõue laulda **üks laul** kasutades mikrofoni ja kas a`capella või naturaalpillide saatel. **Keelatud on fonogrammide kasutamine!** Lõppvoorus tuleb esitamisele üks laul sümfooniaorkestriga.

NB! Korraldusmeeskond soovitab laulda eesti keeles, kuid laulukeel ei ole kriteeriumiks solisti hindamisel. Eelvoorudest pääseb igast vanusegrupist vastavalt žürii otsusele edasi kuni 3 lauljat. Solistide võrdsete tulemuste ja väga heade solistide olemasolu korral on žüriil võimalus saata edasi ka 4. koha saavutanud solist. Vahevoorudest (Põhja – Eesti ja Lõuna Eesti) pääseb lõppvooru edasi 2 lauljat.

**LÄÄNE-VIRUMAA võistulaulmine toimub reedel, 12.veebruaril, 2021 Rakvere Kultuurikeskuse väikeses saalis algusega kl 10.00**

Pärast registreerumist selgub maakonna vooru täpsem ajakava.

**REGISTREERIMINE hiljemalt 29.jaanuariks 2021**

Piirkondlikku vooru edasipääsenud lauljate registreerimine toimub vastav lingi kaudu *online`s*

7 päeva jooksul pärast eelvooru toimumist (hiljemalt 10. märtsiks 2021)

lõppvooru edasipääsenud lauljate registreerimine vastava lingi kaudu *onlines`s* hiljemalt 26. märtsiks 2021. a.

13. - 14. märtsil 2021.a toimub Põhja - Eesti piirkonna eelvoor Tallinnas.

 (Harjumaa, Hiiumaa, Läänemaa, Lääne-Virumaa, Pärnumaa, Raplamaa, Saaremaa, Tallinn)

**Finaalvõistlusele pääsenud lauljatele on osalustasu a`20 eur** (osalustasu sisaldab: laulude orkestratsioonid, orkestri tasu (proovid ja kontsert) ja osaline žürii toetus).

Juhendajatele on kõik osalused TASUTA!